西鐵綫（粵拼：sai1 tit3 sin3），兩鐵合併前叫九廣西鐵或西鐵以及西部鐵路，係香港一鐵路，香港鐵路有限公司營運，長卅萬五千七百米。九龍嗰邊，總站喺紅磡灣（紅磡站）經西九龍，過新界南，穿山入新界西北，入元朗同屯門，以屯門站做總站。依家有車站十二個，其中轉車站八個（紅磡站、尖東站（行到去尖沙咀站轉荃灣綫）、南昌站、美孚站；亦可以喺元朗站、天水圍站、兆康站、屯門站轉輕鐵）。除咗三站，荃灣西站、柯士甸站同埋尖東站，完全起喺地底之外，其他站，都起喺地面或者高架橋上面。全線車用日製電動列車（合約編號SP1900）以及加拿大嘅Seltrac訊號系統，目前全組車28列，一列7卡（2016年起兩年半左右轉8卡），一共196卡車廂。合併之前，西鐵喺路線圖上以粉紅色代表，合併之後，西鐵綫喺路線圖中以紫紅色代表。